
Text rozhodnutia
Súd: Krajský súd Bratislava Spisová značka: 2S/72/2012 Identifikačné číslo súdneho spisu: 1012200339 Dátum vydania rozhodnutia: 25. 09. 2013 Meno a priezvisko sudcu, VSÚ: JUDr. Marián Trenčan ECLI: ECLI:SK:KSBA:2013:1012200339.3 Uznesenie Krajský súd v Bratislave v právnej veci žalobcu: Východoslovenská distribučná, a.s., Mlynská 31, Košice, IČO 36 599 361, proti žalovanému: Ministerstvo hospodárstva Slovenskej republiky, Mierová 19, Bratislava, o preskúmanie zákonnosti rozhodnutia ministra hospodárstva SR č. 63/2011 zo dňa 15.12.2011, takto r o z h o d o l : Krajský súd v Bratislave p r i b e r á do konania účastníka správneho konania: N. H., bytom T. R. XX. o d ô v o d n e n i e : Žalobou podanou na Krajskom súde v Bratislave dňa 22.02.2012 sa žalobca domáha preskúmania zákonnosti rozhodnutia ministra hospodárstva SR č. 63/2011 zo dňa 15.12.2011, ktorým bolo potvrdené rozhodnutie žalovaného o uložení povinnosti žalobcovi zabezpečiť alebo vykonať na nehnuteľnosti N. H., zapísanej na LV č. XX, k.ú. T. R., primerané technické alebo organizačné opatrenia na odvrátenie hroziacej škody v súvislosti s existujúcim vedením vysokého napätia. Podľa § 250 ods. 1 O.s.p. účastníkmi konania sú žalobca a žalovaný. Súd aj bez návrhu uznesením priberie do konania účastníka správneho konania, ktorého práva a povinnosti by mohli byť zrušením správneho konania dotknuté. Žalobou napadnuté rozhodnutie sa priamo dotýka účastníka správneho konania Vladimíra Nováka, keďže na jeho nehnuteľnom majetku má žalobca vykonať opatrenia v súvislosti s existujúcim vedením vysokého napätia, s ktorými žalobca nesúhlasí. Prípadným zrušením napadnutého rozhodnutia súdom preto môžu byť dotknuté práva a povinnosti menovaného, na ktorého podnet správne konanie v predmetnej veci začalo. Preto súd postupoval podľa § 250 ods. 1 O.s.p. a rozhodol tak, že pribral Vladimíra Nováka do súdneho konania, v ktorom bude mať všetky práva a povinnosti účastníka. Poučenie: Proti tomuto uzneseniu nie je možné podať odvolanie.

